 **И.бр.635/2019**

Извршителот Орце Гоцевски од Делчево, бул.Македонија бр.45/5-14 врз основа на барањето за спроведување на извршување од доверителот Стопанска Банка АД Битола, засновано на извршната исправа ОДУ бр.315/2019 од 12.04.2019 година на Нотар Богданка Димитровска Делчево, против должникот Друштво за трговија и услуги ЛОНДИВА ДООЕЛ Илинеден од Скопје и заложниот должник Друштво за управување со имот ОК-ДЕЛ ДООЕЛ Скопје, за спроведување на извршување, на ден 15.11.2019 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА прва продажба со усно јавно наддавање на недвижноста означена како:

Кп.бр.2603/2 градежно изградено земјиште на м.в."Џаде" во површина од 2548м2 и

Кп.бр.2603/2 земјиште под зграда на м.в."Џаде" во површина од 1354м2, опишана во листот Б-лист за земјиште од имотниот лист бр.900 КО Стамер, како и

Кп.бр.2603/2 зграда 1 влез 1 помошна просторија на приземје во површина од 199м2,

Кп.бр.2603/2 зграда 1 влез 1 деловна просторија на приземје во површина од 1045м2 и

Кп.бр.2603/2 зграда 2 влез 2 деловна просторија на мансарда во површина од 15м2, опишана во листот В-лист за згради и делови од згради од имотниот лист бр.900 КО Стамер, со утврдено право на сопственост и во владение на заложниот должник Друштво за управување со имот ОК-ДЕЛ ДООЕЛ Скопје.

Продажбата ќе се одржи на ден 06.12.2019 година во 12,00 часот, во просториите на на Извршител Орце Гоцевски во Делчево, на ул. "Булевар Македонија" бр.45/5-14.

Почетната вредност на недвижноста, утврдена со заклучок на извршителот И.бр.635/2019 од 15.11.2019 година, изнесува 50.858.094,00 денари денари, под која недвижноста не може да се продаде на првото јавно наддавање.

Недвижноста е оптоварена со следните товари и службености: залог во корист на доверителот.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата, односно станот.

На јавното наддавање можат да учествуваат само лица кои претходно положиле гаранција, која изнесува 1/10 (една десетина) од утврдената вредност на недвижноста.

Уплатата на паричните средства на име гаранција се врши на жиро сметката од извршителот, со бр. 240160002289415, која се води кај УНИ БАНКА АД Скопје и даночен број 5009011500698.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста во рок од 3 дена од денот на продажбата, во спротивно, ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во дневниот весник Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л

|  |
| --- |
| Орце Гоцевски |